રમેશભાઇએ જણાવ્યું હતું કે મારો દિકરો રસિક અગાઉ મોરબી રોડ જુના જકાતનાકા પાસે ઇમિટેશનનું કારખાનુ ધરાવતો હતો. તેને ધંધાના કામે પૈસાની જરૂર પડતાં અઢી વર્ષ પહેલા કોૈટુંબીક ભાઇ અરૂણ અજાણી પાસેથી રૂ. ૧૧ લાખ ૫ ટકા વ્યાજે લીધા હતાં. તેના દર મહિને ૫૫ હજાર લેખે કુલ ૨૫ મહિનામાં ૧૩,૭૫,૦૦૦ ચુકવી દીધા છે. ઉપરાંત હાર્દિક ઉંધાડ પાસેથી ૮ ટકા વ્યાજે રૂ. ૧૪,૫૦,૦૦૦ લીધા હતાં. તેની સામે દર મહિને રૂ. ૧,૨૪,૦૦૦ના હપ્તાથી રૂ. ૨૭,૮૪,૦૦૦ ચુકવી દીધા છે. આમ બંનેને મુળ રકમ કરતાં પણ વધુ રકમ ચુકવી દીધી હોવા છતાં બંને વધુ વ્યાજની પઠાણી ઉઘરાણી કરી હેરાન કરે છે.